﻿globalization, language, national, lingua franca Termenul de globalizare provine în română din fr globe, respectiv din lat globus, iar definiţia sa este formulată astfel: „1 acţiunea de a globaliza şi rezultatul ei; 2 tendinţă de transformare a lumii într-o unitate (economică), cu instituţii suprastatale; globalism”(Oprea, Pamfil, Radu, Zăstroiu 2008: 607) Continuând drumul cercetării filologice a semnificaţiei cuvântului globalism, găsim următoarea explicaţie: „1 metodă pedagogică bazată pe perceperea întregului înaintea părţilor componente; 2 globalizare: globalismul epocii contemporane”(Oprea, Pamfil, Radu, Zăstroiu 2008: 607) O altă definiţie a globalizării oferă Ioana Vintilă-Rădulescu: este fenomenul obiectiv de transformare a lumii într-o unitate, cu trăsături comune la scara întregului glob, determinată de mutaţiile produse în ultimele decenii în diverse domenii (Vintilă- Rădulescu 2004: 23): politic, social-economic, tehnologic, militar, cultural şi lingvistic Globalizarea mai poate fi percepută ca un proces (sau un set de procese) care întruchipează o transformare în organizarea spaţială a relaţiilor şi tranzacţiilor sociale – analizate în termenii extensiunii, intensităţii, velocităţii şi impactului lor – generând fluxuri şi reţele transcontinentale sau interregionale de activitate, 74 Revista de Administraţie Publică şi Politici Sociale Anul I, Nr 3 / Iunie 2010 interacţiune şi exercitare a puterii (Held, Mc Grew, Goldblatt, Perranton 2004: 40) Evoluţia acestui concept o putem observa mai ales în multitudinea de termeni derivaţi care există, în prezent, în limba română Spre exemplu, în 1998, pe lângă termenul de bază glob, existau: global şi globalitate (DEX 1998: 426) Iar într-o ediţie din 2008 găsim: glob, global, globalism, globalist, globalitate, globaliza, globalizare (Oprea 2008: 607) Un alt aspect al interesului crescut faţă de acest concept îl reprezintă numeroasele lucrări şi articole, mai ales ştiinţifice, publicate, organizarea de colocvii şi comunicări, introducerea de cursuri cu această temă în facultăţi Adjectivul lingvistică provine din substantivul lingvistică: „ştiinţă care studiază limba şi legile ei de dezvoltare” Din punct de vedere tematic, globalizarea lingvistică se înscrie în sfera domeniului cultural Globalizarea lingvistică este un fenomen, reperabil cu precădere în ultimele decenii, care constă în utilizarea la nivel global a unei limbi comune, iar la nivelul limbilor naţionale se reflectă în folosirea abrevierilor şi folosirea abuzivă a împrumuturilor din engleză Sintagma globalizare lingvistică se referă la transformările din ultimele decenii ale limbilor naţionale Cele patru dimensiuni spaţio -temporale ale globalizării: extensiune, intensitate, velocitate şi impact (Held, Mc Grew, Goldblatt, Perranton 2004:40) reprezintă tot atâtea criterii şi în domeniul lingvistic; în particular, acestea sunt îndeplinite de utilizarea limbii engleze F1 ără îndoială, engleza este cea mai răspândită limbă de pe glob, chiar dacă familia limbilor romanice, în special spaniola şi portugheza, araba, chineza sau hindi sunt utilizate de un mare număr de vorbitori Dincolo de Marea Britanie, Statele Unite ale Americii şi fostele colonii britanice, limba engleză este cea folosită în comunicarea între persoane de naţionalităţi diferite Spre exemplu, în aviaţie limba oficială de comunicare este engleza Astfel, criteriul extensiunii este îndeplinit Din numărul de limbi vorbite în prezent pe glob, apreciat între 2500 şi 7000 (Vintilă- Rădulescu 2007:24), există câteva limbi care au fost şi sunt folosite în spaţiul internaţional: limbile imperiului european (engleza, franceza, spaniola, portugheza), araba, malay, hindi, rusa, chineza şi engleza americană Dintre toate acestea, limba engleză este cea care se află în centrul sistemului lingvistic global, devenind o lingua franca prin excelenţă (Held, Mc Grew, Goldblatt, Perranton 2004:391) Intensificarea relaţiilor economice şi politice la nivel mondial a contribuit într-un ritm direct proporţional la intensificarea folosirii limbii engleze Noile tehnici de comunicare: telefoanele mobile şi internetul au contribuit la velocitatea fluxurilor globale Analiza impactului interconectării globale a generat diverse interpretări: teza 1 Nu intrăm în detalii referitoare la particularităţi ale englezei britanice, respectiv americane; ceea ce este relevant e utilizarea ei la scară mondială 75 Revista de Administraţie Publică şi Politici Sociale Anul I, Nr 3 / Iunie 2010 hiperglobalistă, teza sceptică şi abordarea transformativistă, unii mărturisindu -şi oprimismul, alţii scepticismul, iar alţii adoptând o poziţie moderată Cele două abordări opuse care se referă la răspândirea limbii engleze pot fi subordonate unei grile de evaluări duale: fie pozitivă, fie negativă Perspectiva pozitivă susţine necesitatea unui cod universal în comunicarea mondială, acesta devenind în prezent o necesitate vitală Este evident însă, că în acelaşi timp limbile vorbite de un grup restrâns de oameni îşi pierd importanţa comunicaţională şi implicit ajung la dispariţie Însă nu doar ascensiunea unei singure limbi care domină comunicarea la nivel planetar constituie un pericol pentru limbile mai puţin răspândite Şcolarizarea de masă şi televiziunea constituie la rândul lor forţe de omogenizare ale căror efecte sunt considerate superioare celor ale forţelor de diferenţiere (Béra, Lamy 2008: 131) Din perspectiva negativă, globalizarea lingvistică este percepută ca o ameninţare a specificului naţional Elena Cobianu consideră, spre exemplu, că globalizarea „se împiedică” de limbile naţionale, de tradiţiile culturale, de religiile diferite (Cobianu 2008: 17) Pe de altă parte, fenomenul globalizării lingvistice duce la conştientizarea nevoii de a ne proteja valorile, de a aprecia singularitatea şi unicitatea În privinţa discursului intertextual, acesta fiind un element important în postmodernism, globalizarea duce la o hibridizare a genurilor (Fairclough 2006: 147), la o amalgamare care nu se supune unor criterii prestabilite Datorită evoluţiilor accelerate care au avut loc pe diverse planuri: politic, economic, tehnologic, militar ş a , soarta fiecărei ţări nu se mai poate decide izolat, ci depinde de gestionarea la nivel mondial a anumitor probleme În situaţia în care asistăm la creşterea importanţei unor structuri suprastatale, rolul şi independenţa statului naţional, afectate de subminarea prerogarivelor proprii, definitorii precum cultura, modul de viaţă, limba, însemne ale identităţii naţionale, sunt supuse unor presiuni de amalgamare şi relativizare Cum utilizarea unei limbi se află în strânsă legătură cu ritmurile puterii, câştigarea războiului rece de către Statele Unite au contribuit şi la răspândirea limbii engleze Un alt adjuvant important l-au constituit noile tehnologii de comunicare: computerul şi internetul Conform unui studiu privind caracterul gobal neuniform al infrastructurii şi al utilizării telecomunicaţiilor pentru anul 1995 (Fairclough 2006: 390), SUA era ţara cu cel mai mare număr de computere şi telefoane mobile Chiar dacă datele statistice au suferit modificări până în prezent, se poate observa avantajul pe care l-au avut americanii în răspândirea limbii lor Avalanşa de neologisme provenite din engleză în română a condus la apariţia termenului de romgleză, iar amestecul englezei americane cu spaniola a format termenul de spanglish Limba engleză a ajuns limba centrală a comunicării la 76 Revista de Administraţie Publică şi Politici Sociale Anul I, Nr 3 / Iunie 2010 nivel internaţional în domeniul afacerilor, politicii, administraţiei, ştiinţei şi în lumea academică Limba principală în domeniul computerelor este engleza, ea constituind limbajul scris pentru protocoalele Windows şi internet (Fairclough 2006: 391) Melvia A Hasman este încrezătoare în răspânirea limbii engleze, însă în acelaşi timp susţine că va coexista alături de limbile naţionale În această situaţie, multe ţări precum Olanda, Scoţia, Spania au introdus în sistemul public de învăţământ chiar şi studiul dialectelor, ori a limbilor pe cale de dispariţie În schimb, în Olanda se desfăşoară cu succes un program de salvare a limbii friziene sau frizice În Scoţia, tot mai mulţi oameni învaţă limba gedhelsh sau scoţiana, aproape dispărută Acelaşi fenomen este întâlnit şi în Ţara Galilor, unde limba galeză sau kymric, ameninţată cu dispariţia, se învaţă deja în şcoală, ca şi în Irlanda, unde irlandeza sau gaelic a fost înlocuită de engleză, de sute de ani Globalizarea lingvistică presupune însă răspânirea unei exprimări simpliste, fade, în care se folosesc cu preponderenţă doar cuvintele de bază Sensurile secundare ale cuvintelor se pierd Figurile de stil devin rara avis Iar jocurile de cuvinte, pe care un vorbitor le poate realiza în limba sa maternă, sunt tot mai dificil de realizat Principiul guvernator devine eficienţa în transmiterea de informaţii, şi nu esteticul care domină textele literare Dacă simplitatea limbajului ar duce la eficientizarea comunicării, în schimb apariţia de noi cuvinte formate prin derivare prin abreviere conduce spre o limitare serioasă a înţelegerii unui discurs Spre exemplu, ECA înseamnă European Court of Auditors-pentru europeni, Economic Comission for Africa-pentru africani, Electrical Contractors Associasion-pentru englezii britanici ori Edinburgh College of Art Lăsând la o parte faptul că prea puţini oameni cunosc semnificaţia abrevierilor, şi astfel se ajunge la neînţelegerea mesajului, există situaţii în care o abreviere are mai multe explicaţii CONCLUZII În concluzie, globalizarea lingvistică trebuie privită în primul rând dintr-o perspectivă obiectivă, fără prejudecăţi părtinitoare Este nevoie de o limbă comună, cunoscută de toţi, indiferent de naţionalitate, aşezare geografică ori cultură Cât timp limba naţională îţi păstrează individualitatea şi importanţa în cadrul unei naţiuni fenomenul mondializării lingvistice este unul firesc şi necesar BIBLIOGRAFIE 1 BÉRA, Matthieu, Yvon LAMY, Sociologia culturii, Editura Institutul European, Iaşi, 2008 2 COBIANU, Elena, Cultra şi valorile morale în procesul de globalizare, Editura Grinta, Cluj- Napoca, 2008 77 Revista de Administraţie Publică şi Politici Sociale Anul I, Nr 3 / Iunie 2010 3 FAIRCLOUGH, Norman, Language and Globalisation, Routlege, Abingdon, 2006 4 HELD, David, Anthony MCGREW, David GOLDBLATT, Jonathan PERRATON, Transformări globale Politică, economie şi cultură, Editura Polirom, Iaşi, 2004 5 OPREA, Ioan, Carmen-Gabriela PAMFIL, Rodica RADU, Victoria ZĂSTROIU, Noul dicţionar universal al limbii române, Ediţia a treia, Editura Litera Internaţional, Bucureşti, 2008 6 VINTILĂ-RĂDULESCU, Ioana, Sociolingvistică şi globalizare, Editura Oscar Print, Bucureşti, 2004 7 VINTILĂ-RĂDULESCU, Ioana, Limbile statelor lumii, Editura Merona, Bucureşti, 2007 8 Dicţionarul explicativ al limbii române, Ediţia a II-a, Editura Unives Enciclopedic, Bucureşti, 1998 78